માનવમિત્ર, નવી દિલ્હી : કાશ્મીરમાં સૈન્ય દ્વારા આતંકીઓ વિરુદ્ધ ચલાવવામાં આવી રહેલા ઓપરેશનને લઈને કોંગ્રેસ નેતા ગુલામ નબી આઝાદ પર આકરા પ્રહાર કરતી વખતે કેન્દ્રીય મંત્રી રવિશંકર પ્રસાદે લશ્કર એ તૈયબાના આતંકી હાફિઝ સઈદને હાફિઝ જી કહીને ભાંગરો વાટ્યો હતો. વધુમાં તેમણે જણાવ્યું હતું કે કાશ્મીરની સમસ્યા કોંગ્રેસની દેન છે. કાશ્મીરને લઈને સરદાર પટેલ અને નહેરુ વચ્ચે મતભેદ હતા.